stanford-oval/wikipedia huggingface dataset:
Grafiikkaliukuhihna

Periaatteellinen kuvaus liukuhihnasta.
Grafiikkaliukuhihna tarkoittaa tietokonegrafiikassa vaiheita, joita tarvitaan kolmiulotteisen kuvan renderöintiin kaksiulotteiselle näytölle. Grafiikkajärjestelmää kutsutaan liukuhihnaksi koska matemaattisen mallin muunnos pikseleiksi näytölle koostuu useista vaiheista ja tyypillisessä arkkitehtuurissa nämä suoritetaan peräkkäisessä sarjassa, jossa yhden vaiheen tulos työnnetään seuraavaan vaiheeseen ja edellinen voi aloittaa seuraavan polygonin käsittelemisen välittömästi.
Grafiikkasuorittimien ominaisuudet ovat kehittyneet kiinteätoimisista (konfiguroitavista) suuremmalle ohjelmoitavuudelle. Vanhoissa ohjelmointirajapinnoissa oli parametreja eri vaiheille, mutta kiinteätoimisen liukuhihnan malli on korvattu useissa yhteyksissä. Tyypillisessä grafiikkaliukuhihnassa on vaiheet:
(verteksit) verteksikohtainen muunnos näyttöavaruuteen
(rasterointi) kolmiokohtainen iteraatio, perspektiivikorjaus
(pikseli) pikselikohtainen varjostus
(lopputuloksen yhdistäminen) varjostuksen yhdistäminen väri- ja syvyyspuskurien kanssa
Ohjelmoitavassa liukuhihnassa vaiheiden järjestys on kiinteä, mutta niiden toteutus on ohjelmoitavissa. Historiallisista syistä vaiheiden ohjelmia kutsutaan shader-ohjelmiksi ja ne ovat grafiikkaohjelmia eivätkä vain rajoittuneita pisteiden värien laskentaan. Geometria-shader voi muuttaa myöhemmissä vaiheissa käsiteltävien kolmioiden joukkoa, tesselaatio-shader muuttaa pinnan korkean tason kuvauksen joukoksi kolmioita ja verteksi-shader tekee sijainnin transformaation eikä vaikuta väriin mitenkään. Vaihtoehtoisesti mesh-shader yksinkertaistaa geometrian käsittelyn pienempään määrään vaiheita tarjoamalla vaihtoehdon perinteisille verteksi-, tesselaatio- ja geometria-vaiheille.
Kolmiulotteisen grafiikan renderöintiliukuhihnan vuokaavio (ohjelmoitavat vaiheet vihreällä).
Eräs vaiheistus suoralla valaistuksella on:
mallin transformaatio (primitiivien transformaatio maailman koordinaatteihin, kolmiulotteinen)
kameratransformaatio (primitiivien transformaatio kameran koordinaatteihin, kolmiulotteinen)
valaistus
projektiotransformaatio (muunnos kameran kaksiulotteiseen koordinaatistoon9
leikkaus (kameran ulkopuolelle jäävien primitiivien poistaminen)
muunnos (pikselin piirto, teksturointi, piilotettujen pintojen poistaminen)
Syötteenä alussa ovat geometriset primitiivit ja lopputuloksena on kuva.
Renderöintigraafi

Renderöintigraafi (render graph tai frame graph) tarkoittaa liukuhihnan määrittelyä itsenäisinä solmuina suunnattuna syklittömänä verkkona. Jokaisella solmulla on syötteensä ja tulosteensa, jotka linkittyvät toisiin solmuihin tai resursseihin. Suoritusvaiheessa jokainen solmu suoritetaan vuorollaan.
Graafin merkittävänä etuna on mahdollisuus kulkea graafin läpi ennen suoritusta ja kerätä hyödyllisiä tietoja. Lisäksi modulaarinen luonne mahdollistaa uudelleen käytön ja moottori voi tukea useita erilaisia renderöintikonfiguraatioita ilman suurta määrää toistettua koodia tai ehdollisia lauseita.
Graafilla liukuhihna jakautuu kolmeen kohtaan: asetus (setup), käännös (compile) ja suoritus (execute). Asetuksen aikana määritetään renderöintitilat ja resurssit. Käännöksen aikana graafijärjestelmä analysoi tiedot ja riippuvuudet sekä resurssien elinajat ja järjestelmä voi poistaa tarpeettomat. Suoritusvaiheessa varsinainen renderöinti suoritetaan. Graafijärjestelmä on samankaltainen mutta eroava välittömän moodin (immediate mode) renderöinnistä.
Globaali sosiaalityö

Yhdistyksen logo
Globaali sosiaalityö ry on suomalainen rekisteröity yhdistys, joka perustettiin vuonna 2002 edistämään kansainvälisyyttä ja globaalia solidaarisuutta sosiaalialalla. Tarkoituksensa toteuttamiseksi yhdistys muun muassa koordinoi opiskelijavaihtoja, järjestää erilaisia kehitysyhteistyöhankkeita ulkomaalaisten kumppaneiden kanssa sekä harjoittaa globaali- ja rauhankasvatustyötä paikallisesti Suomessa. Yhdistys toimii tiivissä yhteistyössä Tampereen yliopiston sosiaalityön oppiaineen kanssa ja esimerkiksi yhdistyksen hallitus kokoustaa yliopistolla. Yhdistyksellä on paikallistoimintaa Tampereen lisäksi Helsingissä, Jyväskylässä ja Lahdessa.
Globaali sosiaalityö on SOSTEn jäsenjärjestö.
Historia

Globaali sosiaalityö ry perustettiin alun perin Tampereella 2001. Yhdistys syntyi Tampereella järjestetyn terveys- ja mielenterveyssosiaalityön maailmankonferenssin jälkeen. Konferenssin annista innostuneet sosiaalityön ammattilaiset näkivät kansainvälisen yhteydenpidon, johon myös etelän kumppanit otetaan mukaan, sosiaalityössä merkityksellisenä ja päättivät perustaa sen toteuttamiseksi Globaali sosiaalityö -yhdistyksen. Yhdistys rekisteröitiin vuonna 2002.
Arvot

Yhdistyksen arvot nojaavat samaan eettiseen pohjaan kuin sosiaalialan työ. Ympäri maailmaa tehtävän sosiaalityön tavoite on vahvistaa ihmisyyttä auttamalla ja tukemalla ihmisiä heidän arjessaan.
Toiminta

Globaali sosiaalityö ry:llä on projekteja muun muassa Libanonissa, Mosambikissa ja Tansaniassa. Projektit voivat sisältää kehittämistyötä, koulutusta, tiedotusta, tutkimusta tai humanitääristä apua. Lisäksi yhdistyksen kautta erityisesti sosiaalialan opiskelijat voivat tehdä harjoittelujaksoja ulkomailla.
Aiheesta muualla

Globaali sosiaalityö ry:n kotisivut
HMAS Swordsman

| HMAS Swordsman |
| --- | --- |


Aluksen vaiheet
Rakentaja:  Scotts Shipbuilding and Engineering Company, Greenock
Laskettu vesille:  28. joulukuuta 1918
Palveluskäyttöön:  27. tammikuuta 1920
Poistui palveluskäytöstä:  21. joulukuuta 1929
Loppuvaihe:  myyty romutettavaksi 4. kesäkuuta 1937
Tekniset tiedot
Uppouma:  919 t (standardi) 1 240 t (max)
Pituus:  84,16 m
Leveys:  8,13 m
Syväys:  2,99 m
Koneteho:  27 000 hv
Nopeus:  36 solmua (suunniteltu)
Miehistöä:  90
Aseistus
Aseistus:  3 × QF 4″/L45 (102 mm) Mk IV -tykkiä yksiputkisina CP Mk III -asennuksina 1 × QF 2 naulan Mk II 4 × 21″ (533 mm) torpedoputkea
HMAS Swordsman (viirinumero F3A ja H11) oli Britannian kuninkaallisen laivaston Australian laivastolle luovuttama amiraliteetin S-luokan hävittäjä maailmansotien välillä.
Valmistus

Alus tilattiin Greenockista Scotts Shipbuilding and Engineering Companyltä. Se laskettiin vesille 28. joulukuuta 1918 ja otettiin palvelukseen 27. tammikuuta 1920 Devonportissa Australian laivastossa ensimmäisenä päällikkönään kapteeniluutnantti C. E. Hughes-White.
Palvelus

Alus lähti HMAS Successin, HMAS Tasmanian ja HMAS Tattoon kanssa 20. helmikuuta Australiaan. Osasto kulki Gibraltarin, Maltan, Port Saidin, Suezin, Adenin, Bombayn, Colombon, Singaporen, Surabayan ja Torstaisaaren kautta Australiaan ja saapui 29. huhtikuuta Sydneyyn.
Syyskuussa osallistui Newcastlen ja Hobartin välillä elokuussa kadonneen kuunari Amelia J:n etsintöihin. Kuunari oli viimeksi havaittu 5. syyskuuta Jervis Bayn edustalla. Etsintöihin lisättiin prikanteeni Southern Cross, joka oli kadonnut 10. syyskuuta Williamstownista Hobartiin lähdettyään. Etsinnöissä katosi lisäksi De Havilland 9A -lentokone. Etsinnät olivat kuitenkin tuloksettomia.
Alus poistettiin palveluksesta 6. syyskuuta 1922 Sydneyssä ja sijoitettiin reserviin. Se palautettiin palvelukseen 4. elokuuta 1926 laivueenjohtajana. Alus poistettiin palveluksesta 21. joulukuuta 1929 ja sijoitettiin reserviin. Alus myytiin romutettavaksi 4. kesäkuuta 1937.
Graveworm

| Graveworm |
| --- | --- |
 Graveworm Rock the Lakessa vuonna 2007.
Tiedot
Toiminnassa:  1997–
Tyylilaji:  melodinen black metal sinfoninen black metal dark metal
Kotipaikka:  Italia, Saksa
Laulukieli:  englanti
Jäsenet:  Stefanio Fiori, laulu   Eric Righi, kitara   Sabine Mair, koskettimet   Thomas Orgler, kitara   Martin Innerbichler, rummut   Harry Klenk, bassokitara  
Entiset jäsenet:  Lukas Flarer, kitara (2003–2005)  Stefan Unterpertinger, kitara (1997–2003)  Didi Schraffel, bassokitara (1997–2001)  Eric Treffel, kitara (2001) 
Levy-yhtiö:  Serenades Records, 1997-2002   Nuclear Blast, 2002–  
Aiheesta muualla
graveworm.de
Infobox OKNimi-testi OK: 
Graveworm on italialais-saksalainen melodista black metalia soittava yhtye. Yhtye ottaa vaikutteita myös goottimetallista, doom metalista ja uusimmilla albumeilla myös death metalista. Graveworm perustettiin vuonna 1997.
Graveworm teki levytyssopimuksen Serenades Recordsin kanssa vuonna 1997. Samana vuonna yhtye teki kiertueen Crematoryn, Therionin ja Lake of Tearsin kanssa. Kiertueen jälkeen Graveworm julkaisi ensimmäisen albuminsa, When Daylight's Gone. Vuonna 1998 yhtyeeltä ilmestyi EP Underneath the Crescent Moon, jossa taustalla lauloi Sarah Jezebel Deva.
Yhtye julkaisi toisen täysimittaisen albuminsa, As the Angels Reach the Beautyn vuonna 1999. Sen jälkeen se teki kiertueen Agathodaimonin kanssa. Vuonna 2002 Graveworm vaihtoi levy-yhtiötään tekemällä levytyssopimuksen Nuclear Blastin kanssa.
Yhtyeen tuorein albumi on vuoden 2011 lokakuussa julkaistu Fragments of Death.
Diskografia > Studioalbumit

When Daylight's Gone (1997, Serenades Records)
As The Angels Reach The Beauty (1999, Last Episode)
Scourge of Malice (2001, Last Episode)
Engraved In Black (2003, Nuclear Blast)
(N)utopia (2005, Nuclear Blast)
Collateral defect (2007, Nuclear Blast)
Diabolical Figures (2009, Nuclear Blast)
Fragments of Death (2011, Nuclear Blast)
Ascending Hate (2015)
Jäsenet

Stefan Fiori - Laulu
Sabine Mair - Koskettimet
Martin Innerbichler - Rummut
Eric Righi - Kitara
Thomas Orgler - Kitara
Harry Klenk - Bassokitara
Jäsenet > Entiset

Lukas Flarer, kitara (2003–2005)
Stefan Unterpertinger, kitara (1997–2003)
Didi Schraffel, bassokitara (1997–2001)
Eric Treffel, kitara (2001)
Aiheesta muualla

Gravewormin viralliset kotisivut
Wikimedia Commonsissa on kuvia tai muita tiedostoja aiheesta .
Glarusin Alpit

| Glarusin Alpit> saks. Glarner Alpen, ital. Alpi Glaronesi tai Alpi di Glarona |
| --- | --- |
 Näkymä Glarusin Alpeilta.
Maantiede

Sijainti:   Sveitsi
Päävuoristo:  Alpit
Korkein kohta
Nimi:  Tödi (Piz Russein)
Korkeus meren-pinnan tasosta:  3 614 m
Glarusin Alpit  (saks. Glarner Alpen, ital. Alpi Glaronesi tai Alpi di Glarona) on  Länsi-Alppien osa.  Se sijaitsee Sveitsissä,  Alppi-Reinin (saks. Alpenrhein) länsipuolella neljän kantonin alueella:  Glarus, Graubünden, St. Gallen ja Uri. Alueen korkein huippu on 3 614 metriä korkea Tödi.
Koska vuoristo on syrjäinen eikä siellä ole yli 4 000 metrin huippuja, siellä ei ole yhtä paljon vuorikiipeilijöitä kuin suosituimmilla Alppien osilla.  Sen sijaan alueella kulkee kansainvälinen vaellusreitti, joka vie myös Unescon maailmanperintökohteelle, jonka nimi on Sveitsin tektoninen areena Sardona.
Korkeimmat huiput

Tödi (Piz Russein), 3 614 m
Tödi (Glarner Tödi), 3 586 m
Piz Dado, 3 432 m
Bifertenstock, 3 421 m
Tödi (Sandgipfel), 3 390 m
Piz Urlaun, 3 359 m
Oberalpstock, 3 328 m
Gross Schärhorn, 3 294 m
Piz Frisal, 3 292 m
Clariden, 3 267 m
Gross Düssi, 3 256 m
Cavistrau Grond, 3 252 m
Ringelspitz (Piz Barghis), 3 247 m
Chli Schärhorn, 3 234 m
Cavistrau Pign, 3 220 m
Aiheesta muualla

Kuvia tai muita tiedostoja aiheesta Glarusin Alpit Wikimedia Commonsissa
Greg Stafford

Stafford vierailemassa Helsingissä heinäkuussa 2005.
Greg Stafford (9. helmikuuta 1948 Hartford, Connecticut – 11. lokakuuta 2018 Arcata, Kalifornia) oli yhdysvaltalainen pelisuunnittelija ja Gloranthan fantasiamaailman luoja. Hän oli yksi RuneQuest-, HeroQuest- ja Pendragon-roolipelien kirjoittajista. Stafford oli myös mukana tekemässä King of Dragon Pass -tietokonepeliä. Staffordin perustamia roolipeliyrityksiä ovat Chaosium ja Issaries.
Henkilöhistoria > Opiskeluajat

Greg Staffordin kiinnostus mytologiaa kohtaan heräsi jo lukioaikoina. Hän luki saagoja, myyttejä, legendoja ja niitä selittävää kirjallisuutta. Syksyllä 1966 Stafford aloitti opinnot Beloitin yliopistossa Wisconsinissa. Hän innostui nyt keksimään tarinoita itse ja käytti liftaamalla matkatessaan hukka-ajan tarinoiden miettimiseen.
Ensimmäinen paperille asti päässyt tarina kertoi nokkelasta prinssi Snodalista, joka tarinassa voitti itseään voimakkaamman vartijan. Snodal-tarinan ympärille Stafford alkoi vähitellen kehitellä lisää yksityiskohtia Gloranthasta – maailmasta, jossa tarinan päähenkilö eli. Vuosien 1966–1969 välisenä aikana Stafford kirjoitti tarinoita ja muuta materiaalia ensimmäisen ajan Seshnelan kuningaskunnasta ja laati sen pohjaksi mytologian yhtenäisteorian.
Vuonna 1969 Stafford sairastui vakavasti ja joutui sairaalaan. Kokemus muutti hänen ajattelutapaansa ja vaikutti Gloranthan toisen ajan historiaan, jota Stafford laati aikaisempaa järjestelmällisemmin. Hän luki kirjallisuutta aikaisempaa tarkemmin ja kiinnitti erityistä huomiota Gloranthan eri tekijöiden – kuten yhteiskunnan ja taikuuden – keskinäiseen vuorovaikutukseen. Stafford sai paljon vaikutteita Joseph Campbellin mytologiaa koskevista ajatuksista.
Henkilöhistoria > Chaosiumilla töissä

Vuonna 1973 Stafford muutti Kaliforniaan vaimonsa ja poikansa kanssa ja ryhtyi laatimaan Gloranthaan sijoittuvaa lautapeliä White Bear and Red Moon. Hän tarjosi sitä kustantajille mutta huonolla menestyksellä. Niinpä Stafford päätti perustaa oman yrityksensä, jonka nimeksi tuli Chaosium. Chaosium julkaisi White Bear and Red Moonin marraskuussa 1975. Peli saavutti suosiota, sillä Dungeons & Dragons oli niihin aikoihin synnyttänyt innostuksen fantasiapelejä kohtaan. Vuonna 1977 Stafford julkaisi samantapaisen lautapelin nimeltä Nomad Gods.
Lautapelien jatkoksi Chaosium julkaisi RuneQuest-roolipelin vuonna 1978. Sen tärkeimmät kirjoittajat olivat Greg Stafford, Steve Perrin ja Ray Turney. RuneQuestista oli otettu varsin pieni painos, joka myytiin nopeasti loppuun. Hyvän kysynnän vuoksi pelistä julkaistiin vuonna 1980 toinen painos, jossa oli vain pieniä muutoksia ensimmäiseen verrattuna. Vuosina 1978–1983 RuneQuestiin ilmestyi yli 20 lisäosaa. Kirjoittajiin lukeutuivat mm. Rudy Kraft ja myöhemmin Doom-tietokonepelistä tunnettu Sandy Petersen. Lisäksi fanit julkaisivat epävirallista materiaalia lehdissä.
Vuonna 1984 Chaosium solmi sotapeleistään tunnetun Avalon Hillin kanssa sopimuksen RuneQuestin uuden laitoksen julkaisemisesta. Stafford säilytti oikeudet Gloranthan maailmaan, mutta RuneQuest lisensoitiin Avalon Hillille. Avalon Hill julkaisi vuosina 1984–1995 yli 25 lisäosaa RuneQuestiin, mutta osa niistä oli aikaisemman laitoksen paranneltuja kirjoja tai Gloranthaan sijoittumattomia. Staffordin panos niissä oli varsin pieni. Sen sijaan fanit julkaisivat lukuisia Gloranthaan keskittyviä fanilehtiä. Vuonna 1988 RuneQuest julkaistiin suomeksi ja myöhempinä vuosina myös lukuisia lisäosia.
Vuonna 1985 Chaosium julkaisi Staffordin laatiman Pendragon-roolipelin, joka sijoittui kuningas Arthurin myyttiseen maailmaan. RuneQuestin tavoin myös Pendragon saavutti suosiota, ja Stafford oli mukana kirjoittamassa siihen lisäosia.
Avalon Hillin ja Chaosiumin välille nousseet erimielisyydet johtivat lopulta välirikkoon vuonna 1995. Sen seurauksena Stafford kielsi Avalon Hilliä käyttämästä Gloranthan maailmaa. Staffordilla oli erimielisyyksiä myös Chaosiumin ihmisten kanssa. Niinpä hän päätti jättää Chaosiumin ja perusti vuonna 1997 Issaries-nimisen uuden yrityksen Gloranthan julkaisemiseksi.
Henkilöhistoria > Issariesin aika

Issariesin rahoittamisessa Stafford sai apua merkittäväksi kasvaneelta Glorantha-harrastajien joukolta, joka lahjoitti rahaa Glorantha-julkaisujen kustantamista varten. Fanit ryhmittyivät Issariesiin sidoksissa olevaan The Glorantha Trading Association -ryhmään.
Issariesin lisenssillä ilmestyi lokakuussa 1999 Gloranthaan sijoittuva tietokonepeli King of Dragon Pass. Sen pääohjelmoitsija oli David Dunham, itsekin Glorantha-harrastaja. Tietokonepelin ohella fanit julkaisivat paljon Glorantha-materiaalia fanilehdissä, joihin myös Stafford välillä kirjoitti.
Vuonna 2000 Issaries julkaisi Gloranthaan sijoittuvan uuden roolipelin nimeltä Hero Wars. Sen pääkirjoittaja oli Robin Laws, mutta myös Stafford, Roderick Robertson ja Shannon Appel olivat aktiivisesti mukana kehitystyössä. Hero Warsiin ilmestyi muutamia lisäosia, joiden kirjoittamiseen Stafford osallistui.
Vuoden 2003 elokuussa Issaries julkaisi uuden roolipelin nimeltä HeroQuest. Se oli käytännössä paranneltu versio Hero Warsista. Stafford oli mukana laatimassa HeroQuestin lisäosia, joita ilmestyi useita. Issariesin tulot eivät kuitenkaan olleet suuret, joten Stafford asui jonkin aikaa vaimonsa kanssa Meksikossa ja opetti siellä englantia.
Vuoden 2006 alussa Issaries ilmoitti lopettavansa julkaisutoiminnan ja lisensoivansa HeroQuestin julkaisemisen Rick Meintsin perustamalle Moon Design Publicationsille. Sopimuksen tarkoituksena oli siirtää taloudelliset asiat pois Staffordin niskoilta, jotta hän voisi keskittyä kirjoittamiseen.
Stafford oli naimisissa Suzanne Courteaun kanssa, ja hänellä oli kolme lasta. Stafford harrasti šamanismia ja kuului aihetta käsittelevän Shaman's Drum -lehden hallitukseen. Hän osallistui moniin roolipelitapahtumiin ympäri maailmaa ja oli Suomessa Ropecon-roolipelitapahtuman kunniavieraana vuonna 2005.
Hän menehtyi äkillisesti hikimajassa kotonaan Kaliforniassa 11. lokakuuta 2018.
Monsters of Rock

Hawkwind vuoden 1982 Monsters of Rockissa
Monsters of Rock on[lähde? ] selvennä hard rock- ja heavy metal -festivaali. Tunnetuimpia esiintyjiä festivaaleilla ovat olleet muun muassa Scorpions, Metallica, Kiss, AC/DC, Whitesnake, Iron Maiden, Bon Jovi, Guns N' Roses ja Ozzy Osbourne.
Vuonna 1988 festivaaleissa Guns N' Roses -yhtyeen esityksen aikana kaksi ihmistä jäi yleisön tallomaksi mutavellissä.[lähde? ]
Esiintyjät > 1980

Rainbow
Judas Priest
Scorpions
April Wine
Saxon
Riot
Touch
Esiintyjät > 1981

AC/DC
Blue Öyster Cult
Slade
Whitesnake
Blackfoot
More
Tommy Vance (DJ)
Esiintyjät > 1982

Status Quo
Ian Gillan
Saxon
Hawkwind
Uriah Heep
Anvil
Tommy Vance (DJ)
Esiintyjät > 1983

Whitesnake
Meatloaf
ZZ Top
Twisted Sister
Dio
Diamond Head
Tommy Vance (DJ)
Esiintyjät > 1984

AC/DC
Van Halen
Ozzy Osbourne
Gary Moore
Y&T
Accept
Mötley Crüe
Esiintyjät > 1985

ZZ Top
Marillion
Bon Jovi
Metallica
Ratt
Magnum
Tommy Vance (DJ)
Esiintyjät > 1986

Ozzy Osbourne
Scorpions
Def Leppard
Motörhead
Bad News
Warlock
Tommy Vance (DJ)
Esiintyjät > 1987

Bon Jovi - yhdessä kappaleessa heidän kanssaan esiintyvät Paul Stanley, Dee Snider ja Bruce Dickinson
Railroad
Dio
Metallica
W.A.S.P.
Cinderella
The Vailey Brothers
Esiintyjät > 1988

Iron Maiden
KISS
David Lee Roth
Megadeth
Guns N' Roses
Helloween
Esiintyjät > 1989

Festivaalia ei järjestetty
Esiintyjät > 1990

Whitesnake
Aerosmith
Poison
Quireboys
Thunder
Esiintyjät > 1991

AC/DC
Metallica
Mötley Crüe
Pantera
Queensrÿche
The Black Crowes
Esiintyjät > 1992

Iron Maiden
Skid Row
Thunder
Slayer
W.A.S.P.
The Almighty
Esiintyjät > 1993

Festivaalia ei järjestetty.
Esiintyjät > 1994

Aerosmith
Sepultura
Extreme
Pantera
Theraphy?
Pride & Glory
The Wildhearts
Terrorvision
Skin
KISS
Biohazard
Cry of Love
Headswim
Esiintyjät > 1995

Theraphy?
Metallica
KISS
Skid Row
Slayer
Slash's Snakepit
White Zombie
Machine Head
Warrior Soul
HMAS Stuart (D00)

| HMAS Stuart |
| --- | --- |
 HMAS Stuart

Aluksen vaiheet
Rakentaja:  Hawthorn Leslie and Company, Wallsend
Kölinlasku:  18. lokakuuta 1917
Laskettu vesille:  22. elokuuta 1918
Palveluskäyttöön:  11. lokakuuta 1933
Poistui palveluskäytöstä:  myyty romutettavaksi 27. huhtikuuta 1946
Tekniset tiedot
Uppouma:  1 605 t (standardi) 2 086 t (max)
Pituus:  101,35 m (kokonaispituus)
Leveys:  9,68 m
Syväys:  3,45 m
Koneteho:  40 000 hv
Nopeus:  36,5 solmua
Miehistöä:  170
Aseistus
Aseistus:  5 × 4,7″ (120 mm) BL Mk I -tykkiä yksiputkisina CP Mk VI -asennuksina 1 × 3″ (76 mm) QF-ilmatorjuntatykki S Mk III -asennuksena 2 × QF 2 naulan Mk II -ilmatorjuntatykkiä 1 × .303″ Maxim-konekivääri 4 × .303" Lewis-konekivääriä 6 × 21″ (533 mm) torpedoputkea 2 × syvyyspomminheitintä
HMAS Stuart (viirinumerot  G46, F20, D00 ja I00) oli Australian laivaston hävittäjä toisessa maailmansodassa. Alus oli alun perin Britannian kuninkaallisen laivaston Scott-luokan laivueenjohtaja HMS Stuart, joka siirrettiin 11. lokakuuta 1933 Australian laivastolle.
Valmistus

Alus tilattiin huhtikuussa 1917 osana vuosien 1916–1917 laivasto-ohjelmaa Hawthorn Leslie and Companyltä Wallsendistä, missä köli laskettiin 18. lokakuuta. Alus laskettiin vesille 22. elokuuta 1918 ja valmistui vielä saman vuoden lopulla 1. joulukuuta.
Gimme Shelter

| ”Gimme Shelter” The Rolling Stones |
| --- | --- | --- |

Vuoden 1975 Ranskan painoksen kansikuva. Kappaleen nimi kirjoitettu muodossa ”Gimmie Shelter”, kuten studioalbumin Let It Bleed kansilehtisessä.
Kappaleen tiedot
 Albumilta: Let It Bleed
 Äänitetty : 23. helmikuuta 1969 ja 2. marraskuuta 1969
 Julkaistu: 5. joulukuuta 1969
 Tuottaja(t): Jimmy Miller
 Tyylilaji: blues rock
 Kesto: 04.31
 Levy-yhtiö: Decca, London
Let It Bleedin muut kappaleet
|   | ”Gimme Shelter” 1. | ”Love in Vain” 2. |
Gimme Shelter on rockyhtye The Rolling Stonesin kappale vuodelta 1969. Se on albumin Let It Bleed avausraita.
Sävellys ja perusteema

”Gimme Shelter” on Mick Jaggerin ja Keith Richardsin yhteistyönä tekemä sävellys. Richards oli keksinyt kappaleen kitaraintron Lontoossa, kun Jagger oli samaan aikaan kuvaamassa elokuvaa Performance. Alkusoiton jälkeen kappale kehittyy keskitempoiseksi rock-kappaleeksi, jonka keskeiset elementit ovat Richardsin rytmikitarakuvio, Jaggerin ja Merry Claytonin laulu, huuliharppu sekä taustalla soivat lyömäsoittimet.
Mick Jagger sanoi vuonna 1995 Rolling Stone -lehden haastattelussa, että ”kappale sävellettiin melkoisen rankalla aikakaudella. Vietnamin sota, televisioruuduilla näkyvä väkivalta, hävitys ja tulipalot. Eikä Vietnam ollut sota perinteisessä mielessä”. ”Gimme Shelter” -kappaleen hän totesi olevan ”oikeastaan maailmanlopun laulu, Ilmestyskirja. Oikeastaan koko albumi oli sellainen”.
Kappaleen naislaulaja on albumin vierailija Merry Clayton. Mick Jagger kertoi vuonna 2003 ilmestyneessä kirjassa According to... The Rolling Stones: ”Naislaulajan käyttö oli tuottajan idea. Hän kai kuvitteli, että kappale tarvitsee naisäänen ja käski hankkia sopivan laulajan paikalle.” Clayton esittää soolo-osuuden, josta kappale on erityisen tunnettu. Säkeistö alkaa heti Richardsin kitarasoolon jälkeen ja siinä Clayton toistaa samaa hokemaa: ”Rape, murder; It's just a shot away, It's just a shot away.” (suom. Raiskaus, murha; on vain laukauksen päässä.  Vain yhden laukauksen päässä) kirkaisten viimeisellä kerralla sanat niin voimakkaasti, että hänen äänensä murtuu.
Claytonin esiintyminen kappaleessa ”Gimme Shelter” on edelleen eräs merkittävimmistä naislaulajien vierailuista The Rolling Stonesin albumeilla.
Sanoitukset

Kappaleen sanat kertovat nousevalta myrskyltä suojaa etsivistä. Sanoituksissa maalaillaan hävityksen ja yhteiskunnallisen maailmanlopun kuvia, mutta puhutaan myös rakkauden voimasta:
»Oh, a storm is threat'ning, My very life today; If I don't get some shelter, Oh yeah, I'm gonna fade away
(suom. ”Myrsky uhkaa, elämääni tänään; jos en löydä suojaa, pian täältä häviän”) »
»War, children, it's just a shot away, It's just a shot away; War, children, it's just a shot away, It's just a shot away
(suom. ”Sota, lapseni, on vain laukauksen päässä, vain yhden laukauksen päässä.”) »
Kappaleen loppu muuttuu laulun ja sanoitusten osalta merkittävästi, kun viimeisessä säkeistössä Clayton ja Jagger laulavat yhdessä rakkauden voimasta:
»Love, sister, it's just a kiss away
(suom. ”Rakkaus, sisareni, on vain yhden suudelman päässä.”) »